1. Samarbejdsaftalen mellem Øster Starup Skole og Lokalrådet

SAMARBEJDSAFTALE IMELLEM ØSTER STARUP SKOLE(ØSS) OG ØSTER STARUP SOGNS LOKALRÅD(ØSSL)

1. **BAGGRUND OG FORMÅL**

Samarbejdet imellem ØSS og ØSSL’s projektgruppe(ØSSLP) er opstået på baggrund af et kommunikationsprojekt, som en gruppe, udsprunget af Lokalrådet i Øster Starup Sogn, har arbejdet med siden sommeren 2018.

Projektets formål er: at skabe et stærkt lokalt mediebillede, som matcher borgernes, foreningernes og institutionernes behov og som samtidig kan skabe et bedre overblik for borgerne over aktiviteter og arrangementer i ØSSBYLAND.

1. **OPGAVE**

En vigtig del af projektet er en ungdomsredaktion(UR), som skabes af ØSS via et valgfagstilbud ”Ungdomsredaktionen” i overbygningen.

Denne UR skal sammen med en voksenredaktion(VR) fra ØSSL være ansvarlig for grafisk materiale til de digitale infoskærme og analoge standere, samt artikler, interviews og film fra lokale begivenheder og nyheder, som kan publiceres i lokale dagblade, Facebook, hjemmesider og YOUTUBE. ØSSL er er ansvarlig for, at der er en velfungerende voksenredaktion.

UR skal løbende hele året (minus skoleferie) bearbejde det materiale, der bliver tilsendt fra foreninger, institutioner og lokale borgere. Alt efter produktet skal afsender evt. godkende UR’s produkt inden udgivelse.

UR har tilknyttet følgende mailadresse: URØSS@vejle.dk. Denne mailadresse skal VR også kunne tilgå.

Alle brugere af UR har retningslinjer for, hvordan materiale tilsendes, således det er lettilgængeligt for UR.

Er der i forbindelse med udgivelse af information deadlines skal disse overholdes af UR, hvilket ligeledes kræver at materiale afleveres rettidigt til UR.

UR er afhængige af, at det tilsendte materiale er digitalt, således at UR ikke skal tyde personlig skrift.

Der udfyldes en ”bestillingsseddel til UR” af afsender, hvor der tilkendegives om produktet skal godkendes af afsender for udgivelse, deadlines eller andre særlige forbehold

UR skal i samarbejde med VR være opmærksom på lokale nyheder, som kunne være interessante at arbejde med både jounalistisk og emnemæssigt.

1. **ØKONOMI**

ØSS og Vejle Kommune (skoleforvaltningen) har indgået en aftale om, at indkøb af computere til UR dækkes økonomisk af Vejle Kommune. Licenser på grafiske programmer forestår ØSS. Evt. udvidelser af grafiske licenser gøres i samarbejde med ØSSL, både udvælgelsen og den økonomiske del er fælles.

Der er valgt \_\_\_\_\_\_\_\_\_

Skal UR producere grafisk materiale til analoge standere, som ikke kan printes på ØØSs printere, er det udgiveren, der har ansvaret og udgiften for trykning.

I ØSSLs projekt er der afsat 5.000 kr til ekskursion o.l. for UR til relevante besøg hos Redaktioner (f.eks. JV, JP, grafiske værksteder, relevante museer ……) Dette er kun gældende i opstarts-perioden jan.-juni 2020. Fremadrettet vil ØSS sørge for indføring af nye elever i UR.

ØSS varetager udgiften til uddannelse af de lærere, som er ansvarlige for valgfagstilbuddet ”Ungdomsredaktion”.

I ØSSLs projekt er er afsat 5000 kr til indvielsen af UR

1. **PERIODE**

Der er indgået aftale imellem ØSS og ØSSL om, at UR har redaktions opstart januar 2020 og indvies d. 27/1 2020. Der planlægges et møde imellem ØSSL og ØSS i november 2019, hvor indvielsen struktureres. ØSSL indkalder skoleleder til mødet. Umiddelbart før sommerferien 2020 afholdes der et evalueringsmøde, hvor perioden jan-juni 2020 evalueres, således der inden skolestart aug 2020 kan foretages ændringer/forbedringer til efterfølgende UR.

ØSS har ret til at ophøre samarbejdet med ØSSL, hvis der blandt elever ikke er interesse for valgfaget ”ungdomsredaktionen”. Derefter er VR ansvarlig for at udføre de opgaver, der fremadrettet måtte komme, frem til at valgfaget kører igen.

1. **ANSVAR OG FORSIKRING**

Begge parter forpligtiger sig til at overholde følgende samarbejdsaftale.

Modtager UR billeder/vidioer o.l. er det afsenders ansvar, at materialet må offentliggøres.

Computere tilhørende UR er omfattet ØSSs ansvarsforsikring.

1. **FORTROLIGHED**

Det er afsendere af materiale til UR, som er ansvarlig for at UR ikke modtagere oplysninger, som kan være omfattet tavshedspligt, Persondataforordning eller oplysninger, som skal hemmeligholdes.

1. **ØVRIGT**

Dato/Underskrifter

ØSS

ØSSLP